CELEX: 62014CN0127
Language: da
Date: 2014-03-18 00:00:00
Title: Sag C-127/14: Anmodning om præjudiciel afgørelse indgivet af Augstākā tiesa (Letland) den 18. marts 2014 — Andrejs Surmačs mod Finanšu un kapitāla tirgus komisija

26.5.2014   
            
            
               DA
            
            
               Den Europæiske Unions Tidende
            
            
               C 159/14
            
         Anmodning om præjudiciel afgørelse indgivet af Augstākā tiesa (Letland) den 18. marts 2014 — Andrejs Surmačs mod Finanšu un kapitāla tirgus komisija
   (Sag C-127/14)
   2014/C 159/20
   Processprog: lettisk
   
      Den forelæggende ret
   
   Augstākā tiesa
   
      Parter i hovedsagen
   
   
      Sagsøger: Andrejs Surmačs
   
      Sagsøgt: Finanšu un kapitāla tirgus komisija
   
      Præjudicielle spørgsmål
   
   
               1)
            
            
               Skal punkt 7 i bilag I til Europa-Parlamentets og Rådets direktiv 94/19/EF (1) af 30. maj 1994 om indskudsgarantiordninger fortolkes således, at den heri opstillede liste over personer, som skal anses for tilknyttet det pågældende kreditinstitut, og som skal nægtes retten til den garanterede godtgørelse, er udtømmende?
            
         
               2)
            
            
               Kan en person, som i medfør af sin stillingsbeskrivelse har ret til at planlægge, koordinere og føre tilsyn med en del af kreditinstituttets virksomhed eller skal udøve en funktion, men ikke med kreditinstituttets virksomhed som helhed, og som ikke har mulighed for at give instrukser til eller vedtage bindende beslutninger for andre personer, anses for et medlem af ledelsen i et kreditinstitut eller en anden af de i punkt 7 i direktivets bilag I omtalte personer? Skal der tages hensyn til indholdet af nævnte del af kreditinstituttets virksomhed eller af den nævnte funktion?
            
         
               3)
            
            
               Skal punkt 7 i direktivets bilag I fortolkes således, at en medlemsstat kan nægte at udbetale den garanterede godtgørelse til en person, der i medfør af de rettigheder og forpligtelser, som er anført i vedkommendes stillingsbeskrivelse, ikke kan anses for leder, men som faktisk har en betydelig indflydelse på kreditinstituttets lederes eller på kreditinstituttets personligt ansvarlige personers beslutninger? Er det i den sammenhæng relevant, at indflydelsen, der udelukkende er uformel, er afledt af personens autoritet, kompetencer og kendskab i forbindelse med kreditinstituttets virksomhed?
            
         
      (1)  EFT L 135, s. 5.